
Tisztelt Képviselő-testület!


Tárgy: 
Javaslat Budapest Főváros XIV. Kerület Zugló Önkormányzata 2022. évi lakáshasznosítási tervének módosítására


I. Előzmények
	Budapest Főváros XIV. Kerület Zugló Önkormányzata Képviselő-testülete 153/2022. (V. 26.) önkormányzati határozatával döntött Budapest Főváros XIV. Kerület Zugló Önkormányzata 2022. évi lakáshasznosítási tervének elfogadásáról. (előterjesztés 2. sz. melléklete)
	A „Javaslat Budapest Főváros XIV. Kerület Zugló Önkormányzata 2022. évi lakáshasznosítási tervének elfogadására, valamint Budapest Főváros XIV. Kerület Zugló Önkormányzata 2022. évi lakáshasznosítási terv időszaka alatti elidegenítésekről történő döntéshozatalra” előterjesztés 2. számú mellékletében a hasznosításba bevonni tervezett lakások kategóriában az „Értékesíteni tervezett lakások” megnevezésű táblázata az alábbiak szerint került elfogadásra:
	
	Értékesíteni tervezett lakások

	Összkomfortos
	1
	

	Komfortos
	6
	

	Félkomfortos
	12
	

	Komfort nélküli
	25
	

	Szükséglakás
	11
	



Az Önkormányzat tulajdonában álló lakatlan lakások felülvizsgálata során megállapítást nyert, hogy a lakásállományban találhatók olyan Budapesten, azonban Zugló közigazgatási területén kívül elhelyezkedő lakások, melyek bérbeadás útján történő hasznosítása XIV. kerületi lakcímmel rendelkező személyek részére nem biztosít megfelelő lakhatást. 

A felülvizsgálat során megállapításra került, hogy a lakásállományban szerepelnek, vegyes tulajdonú társasházban találhatók további üres, nem elégséges lakhatási körülményeket biztosító szükséglakások.

A fenti változásokra tekintettel indokolttá vált a Budapest Főváros XIV. Kerület Zugló Önkormányzata 2022. évi lakáshasznosítási tervének módosítása.

II. Vélemények
Az éves lakáshasznosítási terv elfogadására, módosítására vonatkozó eljárást, illetve annak tartalmát a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 44/2020. (XII. 18.) önkormányzati rendelet az alábbiak szerint szabályozza:

18. § Az önkormányzati lakások hasznosításának módjára a polgármester a lakásgazdálkodási ügyekért felelős alpolgármesterrel együttműködve, a tárgyévi költségvetés benyújtásáig lakáshasznosítási tervet készít a tárgyévre vonatkozóan, melyet a Képviselő-testület költségvetést tárgyaló ülését követő ülésére terjeszt elő. Lakás hasznosítása csak a lakáshasznosítási tervben foglaltak szerint történhet.

19. § (1) A lakáshasznosítási terv tartalmazza:
a) A lakáshasznosítási terv előterjesztésekor hasznosítható lakások számát és komfortfokozatát.

b) A tárgyévre vonatkozóan a további, hasznosításba bevonni tervezett lakásokat az alábbiak szerint:
ba) a tárgyévben várhatóan megüresedő önkormányzati bérlakások becsült száma komfortfokozat és szobaszám szerinti bontásban;
bb) a tárgyévben vásárolni vagy építeni tervezett önkormányzati bérlakások száma, komfortfokozat szerinti bontásban;
bc) a tárgyévben a lakatlan, nem bérbe adott, felújítani tervezett lakások száma és komfortfokozata, ezen belül a komfortfokozatnövelő felújítások száma, a jelenlegi és a célzott komfortfokozat megnevezésével;
bd) a tárgyév során kiüríteni vagy bontani tervezett önkormányzati bérlakások száma és komfortfokozata;
be) a tárgyév során értékesíteni tervezett önkormányzati bérlakások száma és komfortfokozata;
bf) a tárgyév során csatolással hasznosítani tervezett önkormányzati bérlakások száma és komfortfokozata.

c) A hasznosítani tervezett lakásokat darabszám, komfortfokozat, bérleti díj és a hasznosítás 16. §-ban felsorolt jogcímei szerint, a 29. § (1) bekezdése szerinti további részletezéssel, valamint a névjegyzék alapján hasznosított lakások esetében a bérleti díj típusa szerint.

(2) Az (1) a)-c) pontjai a 3. melléklet alkalmazásával kerülnek meghatározásra.

(3) Az előző évi lakáshasznosítási terv megvalósulásáról a polgármester beszámolót készít, melyet a Képviselő-testület vitat meg és dönt az elfogadásáról.

(4) A tárgyévi lakáshasznosítási terv hatálya a következő lakáshasznosítási terv elfogadásáig terjed.


Adatvédelmi tisztviselő véleménye: Az előterjesztés adatkezelési része az adatvédelmi tisztviselővel egyeztetésre került, észrevételt nem tesz.
Gazdasági Főosztály véleménye: Észrevételt nem tesz.
Jogi Főosztály véleménye: az előterjesztésben közölt adatok, és egyéb információk alapján az előterjesztéshez jogi észrevételt nem tesz.

III. Bizottsági vélemények
Az előterjesztést a Jogi és Ügyrendi Bizottság, a Városfejlesztési Bizottság, a Gazdasági Bizottság, a Pénzügyi és Költségvetési Bizottság, valamint a Népjóléti Bizottság tárgyalja. 
IV. Döntési javaslat    
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. számú mellékletét képező határozati javaslatot.

A határozati javaslat elfogadása a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései alapján egyszerű szótöbbséget igényel.


Budapest, 2022. június 15.

			Horváth Csaba
                                                                                                                               polgármester


Mellékletek:  
1. sz. melléklet: önkormányzati határozat
2. [bookmark: _GoBack]sz. melléklet: Budapest Főváros XIV. Kerület Zugló Önkormányzata 153/2022. (V. 26.) önkormányzati határozatával elfogadott 2022. évi lakáshasznosítási terve


Az előterjesztést készítette: 
Bánszegi Balázs osztályvezető	Polgármesteri Hivatal
	Főmérnökség/Lakáshasznosítási Osztály


1. sz. melléklet a 123-    /2022 előterjesztéshez


    Budapest Főváros XIV. Kerület Zugló Önkormányzata Képviselő-testülete
..../2022. (	) önkormányzati határozata
Budapest Főváros XIV. Kerület Zugló Önkormányzata 2022. évi lakáshasznosítási tervének módosításáról

Budapest Főváros XIV. Kerület Zugló Önkormányzata Képviselő-testülete úgy dönt, hogy Budapest Főváros XIV. Kerület Zugló Önkormányzata 2022. évi lakáshasznosítási tervének 2. sz. mellékletében szereplő „Értékesíteni tervezett lakások” táblázatot az alábbi tartalommal módosítja.

Határidő: 	a lakáshasznosítási terv végrehajtására: 2022-2023. évben folyamatos, a 2023. évi lakáshasznosítási terv elfogadásáig
Felelős: 	Horváth Csaba polgármester (Főmérnökség/Lakáshasznosítási Osztály vezetője útján)

